આંધ્રપ્રદેશના વિશાખાપટ્ટનનમાં તેલુગુદેશમ પાર્ટીના બે નેતાઓની નકસલવાદીઓ દ્વારા ઘાતકી હત્યા કરી દેવામાં આવતા ખળભળાટ મચી ગયો છે. અરાકુના ધારાસભ્ય કિદારી સર્વેસ્વરા રાવ તથા પૂર્વ ધારાસભ્ય શિવેરીસોમાની હત્યા કરી દેવામાં આવી છે. બંને નેતાઓના ઘટના સ્થળે જ મોત થતા સ્થાનિક સમર્થકોમાં નારાજગીનું મોજુ ફરી વળ્યું છે. એમ માનવામાં આવે છે કે ૬૦થી વધારે નકસલવાદીઓની ટોળકી દ્વારા આ હુમલો કરવામાં આવ્યો હતો. જેમાં મહિલાઓ પણ સામેલ હતી.